Kinofobiya
Kinofobiya (grekcha: κύων dan. kýōn „it“ va φόβος phóbos „qoʻrquv“) — itlar va umuman itlarning barcha turidan qoʻrqish. Kinofobiya "hayvonlardan fobiyalar " kichik turi ostidagi oʻziga xos fobiya sifatida tasniflanadi. Texas universiteti qoshidagi Anksiyete kasalliklarini oʻrganish laboratoriyasida faoliyat yurituvchi olim Timoti O. Rentzning soʻzlariga koʻra, hayvonlardan qoʻrqish oʻziga xos fobiyalar orasida eng keng tarqalgan va davolanishga murojaat boʻlgan bemorlarning 36 foizi itlardan qoʻrqish yoki mushuklardan qoʻrqishini bayon etadilar. Ofidiofobiya yoki araxnofobiya koʻproq hayvonlarga nisbatan boʻladigan fobiya turlari boʻlsa-da, itlarning koʻp tarqalganligi sababli kinofobiya ular orasida eng keng tarqalgani hisoblanadi (masalan, Hindistonda taxminan 25 million it va AQShda taxminan 62 million uy itlari bor). It egalarining fobiyaga umumiy bexabarlik holatlari ham koʻp uchrab turadi. Ruhiy kasalliklar diagnostikasi va statistik qoʻllanmasi (DSM-IV-TR)ga koʻra, maʼlum bir fobiyaga ega boʻlganlarning atigi 12 % dan 30 % gacha boʻlganlargina davolanishga murojaat qilar ekanlar.